Naistel on tavaliselt lihtsam suhtekoolitusele minna, mehed vajavad pisut rohkem veenmist. Andres, kuidas Helika sind nõusse sai?  Andres : Ta kuidagi oskas selle koolituse  mulle põnevaks teha.  Helika: Vaata, ma olen ju filoloog ja filoloog oskab ikka sõnu sättida. Tegelikult väga suurt vastupunnimist ei olnud. Algul ta oli vaid umbusklik, et äkki peab kõigi ees tunnetest rääkima hakkama…  Andres: … ma polnud ju varem midagi sarnast läbi teinud.  Helika: Ega me algul teadnud kumbki, mis seal täpselt toimuma hakkab. Minagi olin pisut ettevaatlik.